Лэжьыгъэм хуэIэижь пщащэ
Сурэтым щыфлъагъу пщащэ ЛэкIэпший МадинэУрысей реестрым и Бахъсэн къудамэм и лэжьакIуэщ. Курыт школыр ехъулIэныгъэкIэ къиуха нэужь, Мадинэ еджэным щыпищащ КъБКъУ-м и экономикэ къудамэм.
Абы и унафэщI Пащты Ритэ зэрыжиIэмкIэ, Мадинэ зи лэжьыгъэм фIыуэ хэзыщIыкI, псэ хьэлэл зиIэ, нэмыс зыхэлъ бзылъхугъэ щыпкъэщ. Ар гурэ псэкIэ бгъэдохьэ пщэрылъ хуэхъу дэтхэнэ Iуэхуми. КъищынэмыщIауэ, ЛэкIэпшийр гуапэу ядолажьэ Регистрацэ палатэм IуэхукIэ къакIуэ дэтхэнэми.
ЦIыхугъэр, хабзэр, нэмысыр зи гъащIэ гъуэгуу ежьа Мадинэ и дунейр дахэу, и лэжьыгъэр къехъулIэу, узыншэу куэдрэ псэуну ди гуапэщ.
КЪАРДЭН Мухьэмэд.
